gl gl gl en gl ar lt gl gl it gl gl gl en so gl gl en gl gl gl gl gl gl en gl en gl en gl en gl en gl gl en en gl it de gl gl
O CONCELLO DE CERVO ORDENA A DEMOLICIÓN DOS DOUS ESQUELETOS DA ZONA DE GALDÍN, EN SAN CIPRIÁN - NOVAS | Cervo
§  A entidade propietaria ten un prazo de tres meses para acometer esta demolición
Cervo, 5 novembro de 2021. O Concello de Cervo ordena a demolición dos dous bloques de vivendas sen rematar situados en Galdín, San Ciprián, a custo do interesado, que en ambos casos é a Sociedade de Xestión de Activos Procedentes da Restructuración Bancaria S.A. (SAREB).
No caso de incumprimento da orde de demolición no prazo de tres meses, procederase, ou ben á execución subsidiaria da mesma, ou ben á execución forzosa mediante a imposición de multas coercitivas.
Estas obras son dúas construcións non finalizadas, propiedade de Os Molineros e Pasillo Verde, cuxa licencia urbanística foi concedida xa no ano 2006 e debido á crise económica quedaron sen rematar.
Sinala o rexedor Alfonso Villares que “ fai xa máis de catro anos que iniciamos os trámites para lograr, en primeiro lugar, a caducidade da licencia de ambas construcións, que xa se conseguiu; e en segundo lugar iniciar un expediente de reposición de legalidade urbanística, que tamén está rematado”.
Engade o rexedor que “ordenar a demolición dos dous esqueletos é xa o último paso e agardamos que o SAREB, que é a entidade propietaria e encargada do custo da demolición, cumpra e execute este requirimento”
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!